Om to år er det slut med tallerkerner, bestik, sugerør og vatpinde af engangsplastik. Det besluttede politikerne i Europaparlamentet tilbage i marts.

Selvom det er et bredt flertal, der står bag beslutningen, er det ikke alle, der bakker op.

- Jeg synes, det er en lille smule pjattet, siger Dansk Folkepartis Anders Vistisen om aftalen, der er til for at mindske forureningen af verdenshavene.

Anders Vistisen er nuværende medlem og kandidat til Europaparlamentsvalget, men han mener ikke, at forbuddet er den rette vej frem.

Der har Anders Vistisen fundet et ledigt standpunkt. Det har jeg ikke mødt andre i Europaparlamentet, der er enige i. Margrethe Auken, SF's spidskandidat til EP-valget

- Det handler mere om, at man skal få plastaffaldet opsamlet og genanvendt på den rigtige måde, siger Anders Vistisen, der hellere så, at de enkelte stater selv kunne bestemme og finde ud af, hvordan problemerne på området løses bedst.

Anders Vistisen har ikke noget imod bindende, europæiske reduktionsmål, men et plastforbud er ikke måden at nå dem på, mener han.

- Jeg tror, man finder ud af at stoppe plastforurening bedst på nationalt plan eller måske endda som i Danmark, hvor det er kommunerne, der står for affaldssorteringen, siger Anders Vistisen.

Stort flertal stod bag

Udmeldingen undrer Margrethe Auken, der er SF's spidskandidat til Europaparlamentsvalget. Hun var ligeledes med, da beslutningen om plastforbuddet blev truffet tidligere på året.

- Der har Anders Vistisen fundet et ledigt standpunkt. Det har jeg ikke mødt andre i Europaparlamentet, der er enige i, siger hun og uddyber:

- Et stort flertal har lige vedtaget at forbyde en hel masse engangsplastik, typisk det man finder på strandene, og jeg er ikke blevet mødt med andet end glæde over det, vi er kommet i gang med det.

Læs også : Det skal være slut med engangsplastik

Hun mener dog ikke, at vi med EU's plastforbud er i mål endnu. Der er stadig ting, staten selv kan gøre bedre.

- Også reduktion af plastikposer viser sig at være en god idé. Det har vi ikke implementeret i Danmark endnu, og vi har stadig alt for mange plastikposer, siger Margrethe Auken.

Men Anders Vistisen mener ikke, vi bør forbyde hverken sugerør eller plastikposer. Vi skal i stedet koncentrere os om at indsamle det plastaffald, der allerede er, siger han.

- Forskerne siger, at holder vi styr på plastikken i de mest forurenede floder på verdensplan, så står det for over halvdelen af den samlede plastikforurening, der findes i verdenshavene, fortæller Anders Vistisen og uddyber: